Noôrd-Korea

Noôrd-Korea is 'n land in Oôst-Azië, d'n 'ôodstad is Pyongyang en de leider is Kim Jong Un. Het land telt ruum 26 meljoen mênsen (2024). 

Noôrd-Korea is 't land dat 't meêste uutgeeft an defensie, 't ei een groôt leger. Noôrd-Korea ist leste echt communistische land ter waereld.

Toet 1948 was 't ien land mie Zuud-Korea. Nae de Koreaonse Oôrlog (1950-1953, weerbie 2-3 meljoen mênsen omkwamme) ist land bluvend verdeêld in een communistisch noor'n en een kapitalistisch zuujen. Noôrd-Korea wier gesteund deu China en de Sovjet-Unie, mar nae de val van het iesdere gerdien trok het z'n eige trug. In de  jaeren '90 waere d'r zelfs 'ongernoôd'n. Intussen ontwikkelende 't land z'n eige kernwaepens, waer-a dan weer deu het Westen sancties wiere op'eleid. 

Chrissenen en aorsdienkende wiere en worre vervolgd.Open Doors Vee Noôrd-Koreanen probere het land te verlaeten, mar de overied treed deer 'ard tegenop. Toch weune d'r alleêne al in China zo'n 250.000 vluchteliengen uut het land.

Noôrd-Korea grenst an Zuud-Korea en China en voe een klein stikje an Rusland. Het klimaot is gemaetigd, mar in de bergen en in 't noor'n kan 't goed koud worre in de winter. D'r valt dan ok vee sneeuw in de noôrdelijke provincies.

 Noôten 

 Lienks nae buten 
 Landenweb
 Britannica
 World Factbook
 City Population
 Klimaatinfo 
 World Meteo. Org.
 Historiek


Categorie:Land